open-index/open-wikipedia-markdown huggingface dataset:
Τάσος Ζουβάνης

Ο **Τάσος Ζουβάνης** είναι Ελληνοκύπριος πρώην ποδοσφαιριστής που αγωνιζόταν ως επιθετικός. Κατά τη διάρκεια της καριέρας του αγωνίστηκε με τα χρώματα της Ένωσης Νέων Παραλιμνίου (ΕΝΠ) και της Εθνικής Κύπρου. Θεωρείται ένας από τους καλύτερους Κύπριους ποδοσφαιριστές όλων των εποχών.

## Καριέρα

Ο Τάσος Ζουβάνης ξεκίνησε την καριέρα του στην ηλικία των 11 ετών στα τσικό της Ένωσης Νέων Παραλιμνίου. Πολύ γρήγορος κυνηγός ωραίος ντριπλέρ είχε δυνατό σουτ και έπαιξε σε όλες τις θέσεις της επίθεσης κυρίως όμως ως δεξιός εξτρέμ. Στην Ένωση τον πήρε ο νονός του, παλιά δόξα της ομάδας Φόρσος. Αφού πέρασε από τους μικρούς έκανε ντεμπούτο στην πρώτη ομάδα το 1980-81 και έπαιξε αποκλειστικά στην ΕΝΠ μέχρι το 1993.

Ο Τάσος Ζουβάνης είναι ο πρώτος σκόρερ όλων των εποχών με την φανέλα της Ένωσης αφού στην καριέρα του πέτυχε 114 τέρματα. Η κορυφαία του χρονιά σε ατομικό επίπεδο ήρθε το 1987-88 όταν αναδείχθηκε πρώτος σκόρερ του πρωταθλήματος με 23 τέρματα, ενώ πέτυχε καθοριστικά τέρματα σε πολλά παιχνίδια της ομάδας του. Για τον Τάσο ενδιαφέρθηκαν ΑΠΟΕΛ και Απόλλων όμως ο ίδιος αποφάσισε να παραμείνει στην ομάδα που τον ανέδειξε. Επίσης κλήθηκε για δοκιμαστικά στις Παρί Σεν Ζερμέν και ΑΣ Μονακό.

Στις μεγαλύτερες στιγμές της της καριέρας του συμπεριλαμβάνονται η ιστορική νίκη επί του Ευαγόρα Πάφου με 8-0 (ο ίδιος πέτυχε τρία γκολ), η οποία αποτελεί την ευρύτερη νίκη της ΕΝΠ μέχρι σήμερα, οι δύο συμμετοχές σε τελικό κυπέλλου και η πρώτη ευρωπαϊκή νίκη στην ιστορία της ΕΝΠ κόντρα στην ουγγρική Βάσας ΣΚ με 1-0.

Η λαµπρή του καριέρα συνεχίζεται µέχρι την ποδοσφαιρική περίοδο 1993-94. Σε ηλικία 33 χρονών αποφασίζει πως πρέπει να κρεµάσει τα παπούτσια και τότε βραβεύεται από την Ένωση Αθλητικογράφων Κύπρου µε το Βραβείο Ήθους, όπου το βραβείο του έδωσε ο τέως πρόεδρος της δηµοκρατίας κος Γλαύκος Κληρίδης.

Είναι ένας από τους ιδρυτές των ακαδημιών της ΕΝΠ όπου και υπηρέτησε ως προπονητής για πολλά χρόνια.

Κατηγορία:Κύπριοι ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Σέργιος και Βάκχος

Οι **Άγιοι Σέργιος** και **Βάκχος** ήταν Ρωμαίοι χριστιανοί στρατιώτες του 4ου αιώνα αναγνωρισμένοι ως μάρτυρες και στρατιωτικοί άγιοι από τις Καθολικές και Ορθόδοξες Εκκλησίες. Η γιορτή τους είναι 7 Οκτωβρίου. 

Σύμφωνα με την αγιογραφία τους, ο Σέργιος και ο Βάκχος ήταν αξιωματικοί του στρατού του Γαλερίου και αγαπημένοι του, μέχρι όπου εκτέθηκαν ως μυστικοί Χριστιανοί. Στη συνέχεια τιμωρήθηκαν σοβαρά, με τον Βάκχο να πεθαίνει από βασανίστρια και τον Σέργιο διά αποκεφαλισμού.

## Ιστορία
Η ιστορία των αγίων αφηγείται στο ελληνικό κείμενο γνωστό ως *Το Πάθος του Σεργίου και Βάκχου.* Η ιστορία παίρνει μέρος κατά τη διάρκεια της βασιλείας του Ρωμαίου αυτοκράτορα Γαλερίου (305 έως 311). Το ίδιο το έργο μπορεί να χρονολογείται στα μέσα του 5ου αιώνα.  

Σύμφωνα με το κείμενο, ο Σέργιος και ο Βάκχος ήταν Ρωμαίοι πολίτες και ανώτεροι αξιωματικοί του ρωμαϊκού στρατού, αλλά ο κρυμμένος χριστιανισμός τους ανακαλύφθηκε όταν προσπάθησαν να μην συνοδεύσουν έναν Ρωμαίο αξιωματούχο σε έναν ειδωλολατρικό ναό. Αφού επέμειναν να μην θυσιάσουν στον Δία , ταπεινώθηκαν δημοσίως με αλυσοδεμένη, ντυμένη με γυναικεία ενδυμασία και παρέλαση γύρω από την πόλη. Κατά τη διάρκεια της διαπόμπευσής τους ψέλνουν ότι ο Κύριος «μας έντυσε σαν νύφες και μέσα από την εξομολόγηση μας ένωσε μαζί Του». Στη συνέχεια, ο Γαλέριος τους έστειλε στη Βαρβαλισσό στη Μεσοποταμία έτσι ώστε να τους κάνει να αφήσουν την πίστη τους, ωστόσο αρνήθηκαν και ο Βάκχος ανέχτηκε βασανιστήρια μέχρι θανάτου. Την επόμενη μέρα το πνεύμα του Βάκχου εμφανίστηκε στον Σέργιο και τον ενθάρρυνε να παραμείνει δυνατός ώστε να μπορούν να είναι μαζί για πάντα. Τις επόμενες μέρες, ο Σέργιος βασανίστηκε και τελικά εκτελέστηκε στη Ρεσάφα. 

## Σχέση
Η στενή σχέση μεταξύ των δύο τονίζεται έντονα στις αγιογραφίες και τις παραδόσεις τους, καθιστώντας τους ως ένα ένα από τα πιο διάσημα παραδείγματα ζευγαρωμένων αγίων.   Ιστορικοί όπως και ο Τζον Μπόσγουελ υποστηρίζουν ότι η σχέση του Σέργιου και του Βάκχου μπορεί να θεωρηθεί ότι έχει μια ρομαντική διάσταση, σημειώνοντας ότι το παλαιότερο κείμενο της μαρτυρολογίας τους τους περιγράφει ως *[[Ομοφυλοφιλία|εραστές]]*.  Ενώ οι δύο τους είχαν πάρει μέρος σε μια τελετή γνωστή και ως «αδελφοποίηση», η οποία ήταν ένας τύπος πρώιμης χριστιανικής ομοφυλοφιλικής ένωσης ή ευλογίας. 

## Παραπομπές


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Άγιοι προστάτες στρατιωτικών σωμάτων
Κατηγορία:Ζεύγη αγίων
Έλενα Λαγκαντίνοβα

Η **Έλενα Λαγκαντίνοβα** (βουλγαρικά: Елена Атанасова Лагадинова, 9 Μαΐου 1930 – 29 Οκτωβρίου 2017) ήταν Βουλγάρα αγρονόμος, γενετίστρια και πολιτικός.

Κατά τον Β' Παγκόσμιο Πόλεμο, η Λαγκαντίνοβα συνεισέφερε στη βουλγαρική αντίσταση ενάντια στη ναζιστική κατοχή και έλαβε το ψευδώνυμο “Амазонка” ή “Αμαζόνα”. Ήταν η νεαρότερη γυναίκα πολεμίστρια στη Βουλγαρία, ξεκινώντας να συνεισφέρει στον πόλεμο σε ηλικία 11 ετών και να πολεμά σε ηλικία 14 ετών.

Μετά τη νίκη των Συμμάχων το 1945, πραγματοποίησε τη διατριβή της στη βιολογία, προτού εργαστεί ως επιστημονικός ερευνητής στη Βουλγαρική Ακαδημία Επιστημών. Εκεί, ανέπτυξε ένα νέο υβρίδιο σιταριού, που βοήθησε στην αύξηση της παραγωγικότητας στις φάρμες. Για αυτή την ανακάλυψη, έγινε μέλος του τιμητικού Τάγματος του Κυρίλλου και Μεθοδίου από τη βουλγαρική κυβέρνηση.

Το 1968, η Λαγκαντίνοβα δέχτηκε τη θέση της γραμματέως στην Επιτροπή του Βουλγαρικού Γυναικείου Κινήματος. Από αυτήν τη θέση, έπαιξε σημαντικό ρόλο στη δημιουργία και ενδυνάμωση της νομοθεσίας, ώστε να ωφεληθούν οι γυναίκες στον χώρο της εργασίας, μεταξύ των οποίων και νόμων για άδεια μητρότητας. Υπήρξε επίσης σημαντική φιγούρα στην παγκόσμια πολιτική σκηνή, καθώς συνεργάστηκε με ακτιβιστές για την ενίσχυση της συνεργασίας με εθνικούς οργανισμούς γυναικών και έγινε μέλος του Γυναικείου Οργανισμού των Ηνωμένων Εθνών το 1985.

Πέθανε στις 29 Οκτωβρίου 2017, σε ένα γηροκομείο στη Σόφια της Βουλγαρίας.



Κατηγορία:Βούλγαροι επιστήμονες
Κατηγορία:Γενετιστές
Αλεξάνταρ Προκόπιεβ

Ο **Αλεξάνταρ Προκόπιεβ** (*Aleksandar Prokopiev,* *Александар Прокопиев* ; 24 Φεβρουαρίου 1953) είναι ερευνητής συγκριτικής λογοτεχνίας και θεωρίας της λογοτεχνίας που εργάζεται στο Ινστιτούτο της Λογοτεχνίας της Βόρειας Μακεδονίας στο Πανεπιστήμιο των Αγίων Κυρίλου και Μεθοδίου στα Σκόπια. Είναι αξιοσημείωτος συγγραφέας δοκιμιογράφος και πρώην μέλος του γιουγκοσλαβικού ροκ συγκροτήματος Idoli.

## Βιβλιογραφία
Ο Προκόπιεβ είναι συγγραφέας αρκετών βιβλίων, συμπεριλαμβανομένων των (οι τίτλοι είναι οι αγγλικές μεταφράσεις των βιβλίων του) :

* *The Young Master of the Game* (short stories, 1983)
* *...or...* (short stories, 1986) 
* *Sailing South* (short stories, 1986) 
* *A Sermon on the Snake* (stories, 1992) 
* *Was Callimachus a Post-Modernist?* (essays, 1994) 
* *Fairytale on the road* (essays, 1996) 
* *Let's make a movie together* (children's literature, 1997) 
* *Ars amater-ia* (stories, 1998) 
* *Image which rolls* (haiku, 1998) 
* *Anti-instructions for personal use* (poetry, 2000) 
* *Postmodern Babylon* (essays, 2000) 
* *The Man With Four Watches* (2003)
* *Homunculus* (fairy tales for adults, 2015), translated into English by Istros Books in 2012.

## Παραπομπές


Κατηγορία:Σλαβομακεδόνες συγγραφείς
Κατηγορία:Γιουγκοσλάβοι μουσικοί
Παγκόσμιο Κύπελλο Συλλόγων Ποδοσφαίρου 2009

To **Παγκόσμιο Κύπελλο Συλλόγων 2009** (επισήμως: *FIFA Club World Cup UAE 2009 presented by [[Toyota]]*) ήταν μία ποδοσφαιρική διοργάνωση που διεξήχθη από τις 9 έως τις 19 Δεκεμβρίου 2009. Ήταν η 6η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στα Η.Α.Ε.. Τροπαιούχος ανεδείχθη η ισπανική Μπαρτσελόνα, που κέρδισε στον τελικό με 2-1 την αργεντίνικη Εστουδιάντες ντε Λα Πλάτα.

## Μπάλα τουρνουά
Η Adidas Jabulani, η επίσημη μπάλα του Παγκοσμίου Κυπέλλου 2010, αποτέλεσε την επίσημη μπάλα του Παγκοσμίου Κυπέλλου Συλλόγων 2009.

## Διαιτητές

## Αγώνες

### Πλευ όφ

### Προημιτελικοί

### Ημιτελικοί

### Μικρός Τελικός

### Τελικός

## Τελική κατάταξη

## Εξωτερικοί σύνδεσμοι
rsssf.com

2009
Κατηγορία:Ποδόσφαιρο το 2009
Renault Talisman

Το **Renault Talisman** είναι ένα μεσαίο οικογενειακό αυτοκίνητο της κατηγορίας D, που παρήχθη από τη γαλλική αυτοκινητοβιομηχανία Renault, από τον Αύγουστο του 2015 έως τον Φεβρουάριο του 2022. Αποκαλύφθηκε στις 6 Ιουλίου 2015 σε σχετική εκδήλωση και αντικατέστησε το Renault Laguna τρίτης γενιάς, η παραγωγή του οποίου έληξε τον Ιούλιο του 2015. Το Talisman είναι ελαφρώς μεγαλύτερο από το Laguna και με χαμηλότερο κέντρο βάρους. Αν και επισήμως ανήκει στη μεσαία τάξη, η ίδια η Renault έκανε λόγο τότε για την ανώτερη μεσαία τάξη.

Σε αντίθεση με όλες τις 3 γενιές του Laguna, που διατέθηκαν ως 5-πορτο liftback και ως 5-πορτο station wagon, ενώ ειδικότερα στην τρίτη γενιά προσφέρθηκε επιπλέον και μια 2-πορτη coupé εκδοχή αμαξώματος, το Talisman προσφέρθηκε μόνο ως 4-πορτο σεντάν και ως 5-πορτο station wagon, το **Talisman Estate**, το οποίο παρουσιάστηκε επίσημα στις 26 Αυγούστου 2015.

Ειδικότερα στη Νότια Κορέα, το Renault Talisman διατέθηκε ως **Renault Samsung SM6** από το 2016 έως το 2022 και ως **Renault SM6** από το 2022 έως το 2024.
thumb|none|Το σαλόνι ενός Renault Talisman του 2016.

## Επίπεδα εξοπλισμού

* Life
* Zen
* Business
* Intens
* Initiale Paris
* Corporate Edition

Τον Σεπτέμβριο του 2017, η Renault κυκλοφόρησε για πρώτη φορά και μια ειδική έκδοση, μόνο στο σεντάν, την Talisman Limited10 και με βάση την έκδοση Zen. 

## Ανανέωση του 2020 και διακοπή
thumb|left|Το πίσω μέρος του προηγούμενου Renault Talisman του 2016.

Τον Φεβρουάριο του 2020, το μοντέλο υπέστη ένα λίφτινγκ που κυκλοφόρησε την άνοιξη του 2020. Μάλιστα επρόκειτο να παρουσιαστεί επίσημα στο Σαλόνι Αυτοκινήτου της Γενεύης τον Μάρτιο toy 2020, το οποίο όμως ακυρώθηκε λόγω του ξεσπάσματος της πανδημίας του κορονοϊού. Ωστόσο, η ανανέωση αυτή δεν μπόρεσε να βελτιώσει τις εξ αρχής πολύ χαμηλές πωλήσεις του Talisman, ενώ για τον λόγο αυτό, επίσημες αναφορές της Renault από το 2021 έκαναν λόγο ότι τα Espace, Scénic και Talisman θα καταργηθούν όταν τελειώσει ο κύκλος ζωής τους, το 2022, χωρίς διάδοχο για όλα αυτά. Σε αρκετές χώρες μάλιστα, όπως στην Ιταλία, μόνο η έκδοση Grandtour (station wagon) προσφέρθηκε από το λίφτινγκ και μετά.

Τελικώς, το Talisman διακόπηκε οριστικά στα τέλη Φεβρουαρίου του 2022, τόσο στην εκδοχή sedan, όσο και στην εκδοχή station wagon, χωρίς διάδοχο. Σύμφωνα με τότε επίσημη ανακοίνωση της Renault, η αιτία της κατάργησης του μοντέλου ήταν η διαρκής μείωση των πωλήσεών του (ενδεικτικώς, από το 2015 έως και τον Δεκέμβριο του 2022, συνολικά μόλις 17.975 Renault Talisman ταξινομήθηκαν στη Γερμανία), καθώς το κοινό στρέφεται όλο και περισσότερο σε SUV και crossover, και έτσι δεν είχε πλέον νόημα να προσφέρουν στην αγορά ένα sedan και ένα station wagon της μεσαίας κατηγορίας D.

## Αναφορές


## Εξωτερικοί σύνδεσμοι

* Renault Talisman (2020), autor: Uli Baumann, auto-motor-und-sport.de (26/2/2020)

Talisman
Κατηγορία:Μεσαία αυτοκίνητα
Κατηγορία:Γαλλικά αυτοκίνητα
Μπουάτ

Οι **μπουάτ** (γαλλικά: , ) ήταν μικρές καλλιτεχνικές αίθουσες (μουσικές σκηνές) που δημιουργήθηκαν λίγο πριν τα μέσα της δεκαετίας του ’60, κυρίως στην περιοχή της Πλάκας στην Αθήνα και φιλοξένησαν καλλιτέχνες που εκπροσωπούσαν το νέο μουσικό ρεύμα εκείνης της εποχής, το Νέο Κύμα.

Ο άρτι αφιχθείς από το Παρίσι Γιάννης Σπανός τους έδωσε αυτή την ονομασία, λόγω του μικρού μεγέθους τους. Η γαλλική λέξη boîte σημαίνει κουτί ή γενικότερα ένα δοχείο που διαθέτει καπάκι.

Οι μουσικοί αυτοί χώροι, μικροί σαν κουτί (boîtes de nuit), έδωσαν την ευκαιρία σε πολλούς νέους καλλιτέχνες, που δεν είχαν πρόσβαση σε μεγάλες δισκογραφικές εταιρείες, να ακουστούν και να αναδειχτούν.

Όπως λιτά και απλά ήταν τα τραγούδια του Νέου Κύματος, έτσι λιτή ήταν και η ορχήστρα, που αποτελείτο συνήθως από ένα πιάνο και μια κιθάρα.

Οι θαμώνες των μπουάτ ήταν κατά πλειοψηφία νέοι και φοιτητές, ενώ τα ποτά είχαν ιδιαίτερα χαμηλές τιμές.

Ίσως η πρώτη μπουάτ στο κέντρο της Αθήνας ήταν ο Τιπούκειτος του Γιώργου Μπουκουβάλα, στην οδό Νίκης στο Σύνταγμα.
## Κατάλογος μπουάτ
Σε αλφαβητική σειρά ενδεικτικά οι πρώτες μπουάτ της Αθήνας τη δεκαετία του ’60.

*Απανεμιά
*Αυλαία
*Δώμα
*Διαγώνιος
*Εσπερίδες
*Ζουμ  (Zoom)
*Ζώδιο
*Θεμέλιο
*Καρυάτις
*Κατακόμβη
*Κεριά
*Κιβωτός
*Λημέρι
*Λυχνάρι
*Νεφέλες
*Ξαστεριά
*Παράγκα
*Ρήγας
*Ρουλότα
*Στέκι  του Γιάννη
*Σούσουρο
*Σοφίτα
*Στοά
*Συμπόσιο
*Σχολείο
*Ταβάνια
*Τετράδιο
*Τζαζ
*Τιπούκειτος
*Χρυσό Κλειδί

## Παραπομπές


## Πηγές και βιβλιογραφία
* Γιαννίρης, Ηλίας (10 Νοεμβρίου 2001). «Περιπλάνηση στο νέο κύμα του χτες και του… σήμερα».  Αναπτυξιακός Σύνδεσμος Δυτικής Αθήνας
*Καλογερόπουλος, Τάκης (Σεπτέμβριος 2002). «Λεξικό της Ελληνικής Μουσικής». Αθήνα, Εκδόσεις Γιαλλέλης. ISBN 9789607555069.
*Παπασπήλιος, Κώστας (Οκτώβριος 2019). «Οι μπουάτ της Πλάκας». Αθήνα, Εκδόσεις Εντύποις. ISBN 9786185300500.

Κατηγορία:Μουσική_στην_Ελλάδα
Κατηγορία:Νέο Κύμα
Καρλομάνος (υιός Καρόλου του Φαλακρού)

Ο **Καρλομάνος** (848 - περί το 877) μέλος της Δυναστείας των Καρολιδών ήταν ο μικρότερος γιος του Καρόλου του Φαλακρού με την πρώτη σύζυγο του Ερμεντρούδη της Ορλεάνης. Ο προορισμός του ήταν σαν μικρότερος γιος για εκκλησιαστική σταδιοδρομία, επαναστάτησε ωστόσο εναντίον του πατέρα του (870) και διεκδίκησε τμήμα της κληρονομιάς του. Ο πατέρας του τον ξύρισε στο κεφάλι (854) για να αποτρέψει μια νέα διαίρεση και του δικού του βασιλείου αφού ο δικός του πατέρας Λουδοβίκος ο Ευσεβής μοίρασε την αυτοκρατορία του στους γιους του, ολοκληρώθηκε με τη Συνθήκη του Βερντέν (843). Ο στόχος του ήταν να τον διαδεχτεί ο μεγαλύτερος γιος του Λουδοβίκος ο Τραυλός και οι υπόλοιποι να ακολουθήσουν την εκκλησιαστική σταδιοδρομία για να μην διεκδικήσουν κληρονομιά. Την ανατροφή του Καρλομάν ανέλαβε ο μελλοντικός αρχιεπίσκοπος του Μπουρζ, χρίστηκε διάκονος (860) και ανέλαβε τη διοίκηση του Αβαείου του Σαιν-Μεντάρ ντε Σουασόν, την επόμενη δεκαετία απέκτησε πολλά ακόμα Αβαεία.

Ο τρίτος αδελφός του Καρλομάν Λοθάριος ο Χωλός που ακολουθούσε επίσης εκκλησιαστική σταδιοδρομία πέθανε (865), την επόμενη χρονιά (866) πέθανε και ο δεύτερος αδελφός του Κάρολος το Παιδί, ο Καρλομάν έγινε ο δεύτερος στη σειρά διαδοχής του θρόνου μετά τον Λουδοβίκο τον Τραυλό. Με καρδιά πολεμιστή ο Καρλομάν απαρνήθηκε την εκκλησία και συγκέντρωσε ένα τμήμα της αριστοκρατίας στην υπηρεσία του (870). Δεν είναι γνωστές οι περιοχές οι οποίες του έδωσαν προμήθειες να συγκεντρώσει τον στρατό του, πιθανότατα η Λοθαριγγία και η Φλάνδρα. Ο πατέρας του τον συνέλαβε και τον φυλάκισε στο Σανλίς, όλα τα αβαεία του κατασχέθηκαν. Ο Πάπας Αδριανός Β΄ ζήτησε την απελευθέρωση του Καρλομάν αλλά ο Κάρολος ο Φαλακρός το αρνήθηκε, ο Καρλομάν δραπέτευσε στη Φλάνδρα όπου συγκέντρωσε έναν μικρό στρατό. Οι επίσκοποι της επαρχίας του Ρενς συγκεντρώθηκαν στην Κομπιένη υπό την ηγεσία του αρχιεπισκόπου (871), αφόρισαν τον Καρλομάν και όλους τους οπαδούς του. Ο επίσκοπος του Λαν, οπαδός του Καρλομάν ήταν ο μοναδικός που μειοψήφησε. Ο Καρλομάν συνελήφθη και τυφλώθηκε (873) αλλά δραπέτευσε στην Ανατολική Φραγκία, τον υποδέχτηκε ο θείος του Λουδοβίκος ο Γερμανικός που τον ανέλαβε υπό την προστασία του. Ο Καρλομάν πέθανε στη Γερμανία γύρω στο 877.

## Παραπομπές
 		


## Πηγές

*McKitterick, Rosamond (1983). The Frankish Kingdoms under the Carolingians, 751–987. London: Longman.

Κατηγορία:Δυναστεία των Καρολιδών
Λοθάριος ο Χωλός

Ο **Λοθάριος ο Χωλός**, γαλλ.:*Lothaire le Boiteux* (848 - 866) μέλος της Δυναστείας των Καρολιδών, ήτανο  τρίτος γιος του Καρόλου Β΄ του *Φαλακρού* με την πρώτη σύζυγο του Ερμεντρούδη της Ορλεάνης.

## Βιογραφία
Γεννήθηκε ανάπηρος, γι΄ αυτό οι γονείς του αποφάσισαν να τον στείλουν σε μοναστήρι από τα πρώτα χρόνια της ζωής του· έτσι ορκίστηκε μοναχός (861). Τα τελευταία χρόνια της ζωής του έγινε ηγούμενος στο Αβαείο του Σαιν Ζερμαίν στην Οσέρ, όπου και απεβίωσε σε ηλικία 17-18 ετών (865).

## Παραπομπές

## Πηγές
*Heidecker, Karl Josef (2010). The Divorce of Lothar II: Christian Marriage and Political Power in the Carolingian World. Translated by Guest, Tanis M. Cornell University Press.
*McKitterick, Rosamond (1999). The Frankish Kingdoms under the Carolingians. Pearson Education Limited.

Κατηγορία:Δυναστεία των Καρολιδών
Ζιμρί

**Ζιμρί** ή **Ζαμβρί** βασιλιάς (του βόρειου βασιλείου) του  Ισραήλ για επτά ημέρες, προηγουμένως κατείχε  το βαθμό του ιππάρχου της μισής δύναμης των βασιλικών (ιππήλατων) αρμάτων.Η βασιλεία του τοποθετείται είτε το 931 π.Χ. είτε σύμφωνα με άλλες πηγές το 884 π.Χ..

Ο Ζιμρί ανήλθε στον θρόνο αφού δολοφόνησε τον προηγούμενο βασιλιά Ηλά κατά την διάρκεια μιας γιορτής που γίνονταν στο σπίτι του βασιλικού αρχιοικονόμου Ωσά (Αρζά) στην πόλη Θερσά.

Κατόπιν σκότωσε και όλη την οικογένεια του προηγούμενου βασιλιά.

Λίγες μέρες αργότερα αναγκάστηκε να αυτοκτονήσει στην ίδια πόλη επειδή ο στρατός του βασιλείου του, που βρίσκονταν τότε στρατοπεδευμένος απέναντι από την πόλη των Φιλισταίων Γαβαθών, στασίασε και ανακήρυξε  βασιλιά ένα στρατηγό τον Αμρί, ο οποίος τον οδήγησε εναντίον της Θερσάς. Η πόλη καταλήφθηκε από τους στρατιώτες και ο Ζιμρί που βρίσκονταν εκεί κατέφυγε σε έναν πύργο του βασιλικού ανακτόρου, του έβαλε φωτιά και κατόπιν έπεσε και ο ίδιος μέσα στις φλόγες.

## Παραπομπές


## Πηγές
*Jewish Encyclopedia*[http://www.jewishencyclopedia.com/articles/15262-zimri ZIMRI]*
*Κολιτσάρας Ι.Θ. Η ΠΑΛΑΙΑ ΔΙΑΘΗΚΗ ΤΟΜΟΣ Β Γ΄ΒΑΣΙΛΕΙΩΝ ΕΚΔΟΣΙΣ 5η ΑΔΕΛΦΟΤΗΣ ΘΕΟΛΟΓΩΝ Η ΖΩΗ -1997
*ISRAELFINKELSTEIN & NEIL ASHER SILBERMAN.ΒΙΒΛΟΣ Η ΑΛΗΘΕΙΑ ΜΕΣΑ ΑΠΟ ΤΙΣ ΑΝΑΣΚΑΦΕΣ. ΕΚΔΟΣΕΙΣ ΚΑΚΤΟΣ 2003.ISBN 960-382-492-5
*Jewish Encyclopedia*[http://www.jewishencyclopedia.com/articles/4373-chronology CHRONOLOGY By: Emil G. Hirsch, Jules Oppert, J. Frederic McCurdy, Richard Gottheil, JosephJacobs]*

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Χείλη (αιδοίο)

μικρογραφία|150x150εσ| Τα μικρά χείλη (εσωτερικά χείλη) είναι κάθετες διπλώσεις του δέρματος στο αιδοίο, τα οποία περιβάλλονται από τα μεγάλα χείλη (εξωτερικά χείλη).
Τα **χείλη** αποτελούν μέρος των γυναικείων γεννητικών οργάνων : είναι τα κύρια εξωτερικά ορατά τμήματα του αιδοίου. Στους ανθρώπους, υπάρχουν δύο ζευγάρια χειλέων : τα μεγάλα χείλη (ή τα εξωτερικά χείλη) που είναι είναι παχύτερα και πιο μεγάλα, ενώ τα μικρά χείλη είναι διπλώσεις του δέρματος ανάμεσα στα εξωτερικά χείλη. Τα χείλη περιβάλλουν και προστατεύουν την κλειτορίδα και τα ανοίγματα του κόλπου και της ουρήθρας.  
Κατηγορία:Αναπαραγωγικό σύστημα
Κατηγορία:Αιδοίο
Πανελλήνιο Πρωτάθλημα Ελληνορωμαϊκής Πάλης 1952

Το **Πανελλήνιο Πρωτάθλημα Ελληνορωμαϊκής Πάλης 1952** ήταν η 12η διοργάνωση του Πανελληνίου Πρωταθλήματος Ελληνορωμαϊκής Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στο Θέατρο «Κεντρικόν», στην Αθήνα την Κυριακή 14 Δεκεμβρίου (τελικοί) του 1952. Συμμετείχαν 70 αθλητές και διεξήχθησαν 8 αγωνίσματα. Οι προκριματικοί έγιναν στην Παλαίστρα του Πανελληνίου Γ.Σ.

Πρωταθλήτρια ομάδα αναδείχθηκε ο Εθνικός Γ.Σ. με 24 βαθμούς. Τέσσερις σύλλογοι κέρδισαν μετάλλια. Την πρώτη θέση κατέκτησε ο Πανελλήνιος Γ.Σ. με 4 χρυσά, 2 ασημένια και 1 χάλκινο μετάλλιο. Τη δεύτερη θέση κατέλαβε ο Εθνικός Γ.Σ. με 3 χρυσά, 5 ασημένια και 5 χάλκινα μετάλλια και την τρίτη η Ένωση Ερασιτεχνών με 1 χρυσό και 2 χάλκινα μετάλλια.

Η απονομή των βραβείων στου νικητές έγινε από τον πρόεδρο της Ομοσπονδίας Χαράλαμπο Πετρόπουλο.

## Κάτοχοι μεταλλίων
1950 | 1951 | 1952 | 1953 | 1954

## Πίνακας μεταλλίων

Πηγή:

## Βαθμολογία

Πηγή:

## Παραπομπές


Κατηγορία:Αθλητικά γεγονότα του 1952
Κατηγορία:Πανελλήνιο Πρωτάθλημα Ελληνορωμαϊκής Πάλης
Κατηγορία:Διοργανώσεις ελληνορωμαϊκής πάλης στην Αθήνα
Περίβλεπτος φανός

Ο **Περίβλετος Φανός** (all-around light) είναι ένας φανός που φωτοβολεί αδιαλείπτως κατά τόξο ορίζοντα 360 μοιρών.

## Διεθνείς Κανονισμοί Αποφυγής Συγκρούσεως
Στους Διεθνείς Κανονισμούς Αποφυγής Συγκρούσεως των πλοίων αυτό το είδος φανού προβλέπεται σε ποικίλους από τους φανούς ναυσιπλοίας ενός πλοίου.

Προβλέπεται ότι δεν θα πρέπει να επισκιάζεται από τους ιστούς του πλοίου, τα κολωνάκια τους ή άλλες κατασκευές εντός γωνιακών τομέων μεγαλυτέρων των έξι μοιρών, ενώ εξαίρεση προβλέπεται για τους φανούς αγκυροβολίας του κανονισμού 30 που δεν χρειάζεται να τοποθετηθούν σε μη πρακτικό ύψος υπέρ του κυρίως σκάφους. Επίσης, αν δεν μπορεί να τηρηθεί το παραπάνω, τότε επιτρέπεται η επίδειξη δυο περίβλεπτων φανών, τοποθετημένων έτσι ώστε να φαίνωνται σαν ένας φανός  σε απόσταση ενός μιλίου


## Παραπομπές

Κατηγορία:Ναυτιλία
Αιώρα Ξάνθης

Η **Αιώρα** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 252 μέτρα.

## Γεωγραφία - ιστορία
Η Αιώρα βρίσκεται στο κέντρο του νομού σε απόσταση 11 χλμ. Β. από την Ξάνθη και 5 χλμ. Ν.-ΝΔ. από τη Σμίνθη (έδρα δήμου). Δυτικά του χωριού περνάει ο ποταμός Κόσυνθος και η ΕΟ Ξάνθης - Εχίνου, ενώ νότια η ΕΟ Δράμας - Ξάνθης. Πολιτισμικά, όπως και όλα της Μύκης ανήκει στα πομακοχώρια της Ροδόπης, η πομάκικη ονομασία του είναι *Λιούλκα* και οι κάτοικοί του ασχολούνται με τη γεωργία και κτηνοτροφία. Κοντά στο χωριό και την γειτονική Γοργόνα, σύμφωνα με την τοπική παράδοση, στο ύψωμα Μάλκο Μαρίνα υπάρχει ο βράχος "Βραντσκό Κάμεν" ή "Βραγιά" που είναι ιστορική τοποθεσία για τους Πομάκους της περιοχής. Την περίοδο του βίου εξισλαμισμού τους (βλ. Πομάκοι - Ιστορία), προκειμένου να αποφύγουν την αιχμαλωσία από τους Οθωμανούς Τούρκους έπεφταν να σκοτωθούν στο γκρεμό. Ως οικισμός αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Μύκης.  Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 268 μόνιμους κατοίκους.
## Πληθυσμός

## Εξωτερικοί σύνδεσμοι

* Φωτογραφίες από την Αιώρα στον ιστότοπο http://www.zagalisa.gr

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Ακραίος Ξάνθης

Ο **Ακραίος** είναι μικρό ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 380 μέτρα

## Γεωγραφία - Ιστορία
Ο Ακραίος βρίσκεται σε απόσταση 36 χλμ. ΒΑ. από την Ξάνθη και 22 χλμ. Δ. από τη Σμίνθη (έδρα δήμου). Το χωριό συμπεριλαμβάνεται στα Πομακοχώρια της Ξάνθης (όπως και όλα της κοινότητας Σατρών) και η παλιά του ονομασία είναι *Ντόλεβο* (*Doliva*) ή *Τολάκι*. Τα σπίτια του, άλλα γκρεμισμένα και άλλα διατηρημένα, έχουν τα χαρακτηριστικά γνωρίσματα της παραδοσιακής αρχιτεκτονικής της περιοχής. Στα νότια περνάει ο ποταμός Κομψάτος που τον γεφυρώνει ένα παραδοσιακό πέτρινο γεφύρι με δύο μεγάλα και δύο μικρότερα ανακουφιστικά τόξα. Ως οικισμός αναφέρεται επίσημα το 1961 να απογράφεται στην τότε κοινότητα Σατρών. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 έχει πληθυσμό 2 μόνο  κατοίκους.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Δήμος Κωνσταντίνου

Ο **Δήμος Κωνσταντίνου** είναι ελληνοκύπριος πρώην ποδοσφαιριστής που αγωνιζόταν ως τερματοφύλακας. Κατά τη διάρκεια της καριέρας του αγωνίστηκε με τα χρώματα της Ένωσις Νέων Παραλιμνίου και της εθνικής Κύπρου. Θεωρείται ένας από τους καλύτερους Κύπριους τερματοφύλακες όλων των εποχών.

## Καριέρα
Ο Δήμος έπαιξε για πρώτη φορά στην ομάδα αντρών της Ένωσις Νέων Παραλιμνίου το 1963 σε ηλικία 16 ετών. Υπήρξε ο αρχηγός της μεγάλης ομάδας της περιόδου 1973-1977 με καλύτερες στιγμές την κατάληψη της Δεύτερης θέσης την περίοδο 1974-1975, τους δύο τελικούς (1974 και 1975) και τις τρεις συμμετοχές στα Κύπελλα Ευρώπης. Λόγω της Τουρκικής εισβολής το 1974 η ομάδα δεν αγωνίστηκε με την Λουξεμβουργιανή Αβενίρ και έχασε μοναδική ευκαιρία πρόκρισης στον Β' Γύρο του Κυπέλλου Κυπελλούχων.

Την περίοδο 1974-75 δέχθηκε μόνο 11 τέρματα με την ΕΝΠ να έχει πανευρωπαϊκά δεχθεί τα λιγότερα τέρματα και τον ίδιο να αναδεικνύεται ως ο Καλύτερος Τερματοφύλακας της Ευρώπης για το 1975.

Ο ίδιος θεωρεί ως σημαντικότερη στιγμή της καριέρας του την κλήση του στην εθνική ομάδα και τις ευρωπαϊκές του παρουσιές με τη φανέλα της αγαπημένης του ομάδας. Αξέχαστη θα του μείνει η συγκινητική υποδοχή και φιλοξενία που έτυχε η ομάδα από τους Έλληνες της Γερμανίας στις δύο ευρωπαϊκές αναμετρήσεις της το 1975 και το 1976 με Ντούισμπουργκ και Καϊζερσλάουτερν αντίστοιχα. Ως τη χειρότερη στιγμή της ζωής του περιγράφει τον Μαύρο Τελικό της 6ης Ιουλίου 1975 και η σφαγιαστική διαιτησία του Μιχαλάκη Κυριακίδη. Κάποιοι στέρησαν στην Ένωση τον πιο σίγουρο τίτλο στη μακρόχρονη ιστορία της.

Κατηγορία:Κύπριοι ποδοσφαιριστές
Κατηγορία:Ποδοσφαιριστές Ένωσις Νέων Παραλιμνίου
Παγκόσμια οικονομική ύφεση 2020

Η **Παγκόσμια οικονομική ύφεση**, επίσης γνωστή ως **ύφεση του κορωνοϊού**  είναι παγκόσμια οικονομική ύφεση εν εξελίξει. Είναι μία από τις συνέπειες της πανδημίας νέου κορωνοϊού. Στις 14 Απριλίου, το Διεθνές Νομισματικό Ταμείο ανακοίνωσε ότι όλα τα μέλη της G7 είχαν ήδη εισέλθει σε μια βαθιά ύφεση. Οικονομικοί αναλυτές εκφράζουν την άποψη ότι αυτή η ύφεση θα είναι πολύ χειρότερη από αυτήν του 1929 και του 2008.

Η πανδημία οδήγησε σε περισσότερο από το ένα τρίτο του παγκόσμιου πληθυσμού να βρίσκεται σε καραντίνα για να αποτραπεί η εξάπλωση του κορωνοϊού. Προκάλεσε σοβαρές επιπτώσεις για τις οικονομίες σε ολόκληρο τον κόσμο, μετά από μια παγκόσμια οικονομική επιβράδυνση κατά τη διάρκεια του 2019, όπου σημειώθηκε στασιμότητα των αγορών και της καταναλωτικής δραστηριότητας παγκοσμίως.

Η ύφεση έχει προκαλέσει ραγδαία αύξηση στην ανεργία σε πολλές χώρες, παράδειγμα αποτελεί το ιστορικό υψηλό στις ΗΠΑ, 14,7% για τον μήνα Απρίλιο.

Η ύφεση προκάλεσε την κατάρρευση της τιμής του αργού πετρελαίου, την κατάρρευση της τουριστικής βιομηχανίας, του λιανεμπορίου και των χρηματαγορών.

## Ιστορικό
Κατά τη διάρκεια του 2019, το ΔΝΤ ανέφερε ότι η παγκόσμια οικονομία βρισκόταν υπό μια «συγχρονισμένη επιβράδυνση», η οποία θύμιζε 2008. Το ΔΝΤ θεώρησε τις «αυξημένες εμπορικές και γεωπολιτικές εντάσεις» ως τον κύριο λόγο για την επιβράδυνση, αναφέροντας το Brexit και τον εμπορικό πόλεμο Κίνας-Ηνωμένων Πολιτειών ενώ άλλοι θεώρησαν πως υπήρχε θέμα ρευστότητας.

Η κρίση ξεκινά στις 20 Φεβρουαρίου με το παγκόσμιο χρηματιστηριακό κραχ. Ο γενικός δείκτης Dow Jones Industrial Average, ο δείκτης S&P 500 και ο δείκτης NASDAQ-100 σημείωσαν τις χειρότερες επιδόσεις από την οικονομική κρίση του 2007-2008.

## Παραπομπές


Κατηγορία:Χρηματοπιστωτικές κρίσεις
Κατηγορία:Πανδημία COVID-19
Ράχη Ξάνθης

*Για συνώνυμους οικισμούς στην Ελλάδα δείτε το λήμμα: [[Ράχη]]*

Η **Ράχη** είναι ακατοίκητο ορεινό χωριό της Θράκης στην Περιφερειακή Ενότητα Ξάνθης σε υψόμετρο 497 μέτρα, το οποίο βρίσκεται σε απόσταση περίπου 7 χλμ. (οδηγικά) Δ. από την Σμίνθη (μέσω Μύκης) που είναι η έδρα του δήμου και 24 χλμ. Β.-ΒΑ. από την Ξάνθη. Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Άντονι Φάουτσι

Ο **Άντονι Στίβεν Φάουτσι** (24 Δεκεμβρίου 1940) είναι διακεκριμένος Αμερικανός ιατρός και ανοσιολόγος, που υπηρέτησε ως διευθυντής του Εθνικού Ινστιτούτου Αλλεργίας και Λοιμωδών Νοσημάτων (NIAID) από το 1984 μέχρι το 2022. Από τον Ιανουάριο του 2020, ήταν ένας από τους επικεφαλής της Ειδικής Ομάδας Κορωνοϊού του Λευκού Οίκου για την αντιμετώπιση της πανδημίας του COVID-19 στις Ηνωμένες Πολιτείες. Ο Φάουτσι θεωρείται ένας από τους πιο αξιόπιστους ιατρούς των ΗΠΑ και έχει υπηρετήσει στη δημόσια υγεία σε διάφορες θέσεις για πάνω από 50 χρόνια, ενώ υπήρξε σύμβουλος κάθε προέδρου των ΗΠΑ μετά από τον Ρόναλντ Ρήγκαν. Συνταξιοδοτήθηκε στις 31 Δεκεμβρίου του 2022. 

## Βιογραφία
300px|μικρογραφία|Ημερήσιο διάγγελμα του Φάουτσι για την εξέλιξη της πανδημίας του κορωνοϊού στις ΗΠΑ
Γεννήθηκε στο Μπρούκλιν της Νέας Υόρκης. Πατέρας του ήταν ο Στήβεν Φάουτσι και μητέρα η Ευγενία Έιμπις Φάουτσι, φαρμακοποιοί. Ο Φάουτσι φοίτησε στο Regis High School, στο Μανχάταν και αποφοίτησε το 1958. Στη συνέχεια στο College of the Holy Cross, αποφοίτησε το 1962. Στη συνέχεια, φοίτησε στην ιατρική σχολή στο Cornell University Medical College, όπου αποφοίτησε με διδακτορικό δίπλωμα το 1966. Στη συνέχεια ολοκλήρωσε την πρακτική άσκηση και την παραμονή στην εσωτερική ιατρική στο νοσοκομείο New York Hospital-Cornell Medical Center. 

Το 1985 νυμφεύτηκε την Κριστίν Γκράντι και απόκτησαν μαζί τρεις θυγατέρες. 

Τον Απρίλιο 2023, η Ακαδημία Αθηνών εξέλεξε τιμητικά τον Άντονι Φάουτσι ως ξένο εταίρο της στην επιστήμη της Ιατρικής.  

## Παραπομπές


Κατηγορία:Πανδημία COVID-19
Κατηγορία:Αμερικανοί ιατροί
Μεγάλα χείλη

Τα **μεγάλα χείλη** είναι δύο προεξέχουσες διαμήκεις δερματικές πτυχές οι οποίες προεκτείνονται προς τα κάτω και προς στα πίσω, από τον ηβικό λοφίσκο μέχρι το περινέο. Μαζί με τα μικρά χείλη αποτελούν τα χείλη του αιδοίου.  

Τα μεγάλα χείλη είναι ομόλογα με το αρσενικό όσχεο . 

## Παραπομπές


Κατηγορία:Ανθρώπινο γυναικείο αναπαραγωγικό σύστημα
Κατηγορία:Αιδοίο
Κατάλογος ελληνικών ταινιών του 2010

Ο παρακάτω πίνακας περιλαμβάνει τις ταινίες του Ελληνικού κινηματογράφου που προβλήθηκαν το 2010.
## Κατάλογος

## Παραπομπές

Κατηγορία:Ελληνικές ταινίες ανά έτος
Γοργογύρι Τρικάλων

Το **Γοργογύρι** είναι ένα χωριό του Νομού Τρικάλων, στα ριζά του βουνού Κόζιακα, σε υψόμετρο 206 μέτρων. Διαρρέεται από τον Κεφαλοπόταμο. Σύμφωνα με την απογραφή του 2021, αριθμεί 425 κατοίκους. Κατά τη διοικητική διαίρεση του σχεδίου Καποδίστριας αποτελούσε Δημοτικό Διαμέρισμα του Δήμου Κόζιακα, ενώ με το πρόγραμμα Καλλικράτης είναι Τοπική Κοινότητα του Δήμου Τρικκαίων. Σήμερα αποτελεί κοινότητα του ίδιου δήμου.

## Πληροφορίες
Ο Δήμος Τρικκαίων έχει αναβιώσει το «Μονοπάτι του Ασκληπιού». Πρόκειται για μία διαδρομή μέσα στη φύση και τα αιωνόβια πλατάνια, κατά μήκος των νερών του ποταμού που ρέουν από την «καρδιά» του Κόζιακα και περνούν μέσα από το χωριό. Γνωστές είναι και οι βάθρες που λειτουργούν ως τόπος αναψυχής. 

Οι ασχολίες των κατοίκων περιλαμβάνουν τη γεωργία, την κτηνοτροφία και τη μελισσοκομία.

Στον οικισμό υπάρχουν νεροτριβές (οι λεγόμενες *δριστέλες*), στις οποίες γίνεται -παραδοσιακά- η κατεργασία και το  πλύσιμο των μάλλινων ειδών και υφασμάτων (επεξεργασία φλοκάτης).

Στα τοπικά παραδοσιακά προϊόντα περιλαμβάνονται οι διαφόρων ειδών παραδοσιακές πίτες, οι λαγκίτες με τυρί/ζάχαρη, η μπατζίνα καθάρια/μπομπότα, το πασπάλι ή πλαστό, τα τυροκομικά, ο παραδοσιακός τραχανάς, τα κάστανα και το μέλι. Επίσης στο χωριό κατασκευάζονται υφαντά με παραδοσιακά σχέδια.

Κεντρικός ναός του οικισμού είναι το Γενέσιο της Θεοτόκου, που εορτάζει στις 8 Σεπτεμβρίου όπου σερβίρεται από τα καζάνια παραδοσιακό φαγητό (πρόβειο κρέας με κριθαράκι). Στο εξωκλήσι του Αγίου Δημητρίου σερβίρεται παραδοσιακό φαγητό την παραμονή της εορτής.

Στο χωριό τηρείται το έθιμο των Καρκάτζαλων (με τις παραδοσιακές κουδούνες) κάθε Πρωτοχρονιά.

Αποτελεί έδρα του ποδοσφαιρικού συλλόγου ΠΟ Γοργογυρίου Κόζιακας 1974, που έχει αγωνισθεί στην Δ΄ Εθνική κατηγορία ποδοσφαίρου.

Είναι τόπος καταγωγής του Νίκου Τσιαντάκη, πρώην διεθνή ποδοσφαιριστή, που συμμετείχε με την Εθνική ομάδα στο Μουντιάλ του 1994 στις ΗΠΑ.

## Διοικητική ιστορία
Η κοινότητα Γοργογυρίου συστάθηκε στις 6 Ιουλίου 1929 με την απόσπαση του οικισμού Γοργογύρι από την κοινότητα Ξυλοπαροίκου και τον ορισμό του ως έδρα της κοινότητας. Λειτούργησε ως την κατάργησή της το 1997 και την προσάρτησή της στο δήμο Κόζιακα. Το 2011 συγχωνεύτηκε στο νέο Δήμο Δήμου Τρικκαίων σύμφωνα με το Σχέδιο Καλλικράτης.

### Κοινοτάρχες και δήμαρχοι

Σημερινός πρόεδρος της Κοινότητας (2019-σήμερα) είναι ο Ηλίας Τσιούνης.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Καπνόανθος Ξάνθης

Ο **Καπνόανθος** είναι ακατοίκητο ορεινό χωριό της Θράκης στην Περιφερειακή Ενότητα Ξάνθης σε υψόμετρο 563 μέτρα, το οποίο βρίσκεται σε απόσταση περίπου 17 χλμ. Α.-ΒΑ. από την Σμίνθη (έδρα του δήμου) και 32 χλμ. ΒΑ. από την Ξάνθη (μέσω Κένταυρου). Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής) και παλιότερα αναφερόταν με την ονομασία *Ceper dag*. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Κώστας Λεμός

Ο **Κωνσταντίνος Μιχαήλ "Κώστας" Λεμός** (1910-1995) ήταν Έλληνας δισεκατομμυριούχος μεγιστάνας του ναυτιλιακού τομέα. Ίδρυσε την ναυτιλιακή επιχείρηση CM Lemos. 

Το 1969 ο Λεμός ήταν ο πλουσιότερος Έλληνας εφοπλιστής. Είχε περιουσία ύψους 750 δισεκατομμυρίων δολαρίων. Είχε στην ιδιοκτησία του ένα στόλο 60 εμπορικών πλοίων.

Το 1980 ο Λεμός ήταν ο τρίτος μεγαλύτερος εφοπλιστής στην Ελλάδα. Αφού πούλησε τα περισσότερα πλοία του άρχισε να ασχολείται στους τομείς των ακινήτων, του τουρισμού και της ασφάλισης. Το 1992 διέμενε στην Λωζάνη της δυτικής Ελβετίας.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για δεκατρείς θητείες.

Μετά τον θάνατο του το 1995, η περιουσία του, ύψους 1.1 δισεκατομμυρίων λιρών, διαμοιράστηκε στον γιο του Μιχαήλ και τις δύο κόρες του.

## Δείτε επίσης

* Οικογένεια Λεμού

## Παραπομπές


Κατηγορία:Έλληνες εφοπλιστές
Άγιος Βασίλειος Μεσσηνίας

Με την ονομασία **Άγιος Βασίλειος Μεσσηνίας** αναφέρονται οι οικισμοί:

* Άγιος Βασίλειος Λαδά Μεσσηνίας, χωριό του δήμου Καλαμάτας στον νομό Μεσσηνίας.

* Άγιος Βασίλειος Νεοχωρίου Μεσσηνίας, χωριό του δήμου Δυτικής Μάνης στον νομό Μεσσηνίας.
Ποταμός Μετζερντά

μικρογραφία|Άποψη του ποταμού
Ο **ποταμός Μετζερντά** (), ο ποταμός **Μπαγκραντά** της κλασικής περιόδου, είναι ποταμός της Βόρειας Αφρικής που ρέει από τη βορειοανατολική Αλγερία μέσω της Τυνησίας προτού εκβάλει στον Κόλπο της Τύνιδας και στη Λίμνη της Τύνιδας. Με μήκος 450 χλμ. (280 μίλια), είναι ο μεγαλύτερος ποταμός της Τυνησίας. Είναι επίσης γνωστός ως **Ουαντί Ματζαρντά** ή **Μετζερχά** (). 

## Ρους
Ο ποταμός Μετζερντά πηγάζει από τον Άτλαντα Τελλ, τμήμα της οροσειράς του Άτλαντα, στη βορειοανατολική Αλγερία και στη συνέχεια ρέει ανατολικά προς την Τυνησία και τελικά εκβάλει στον κόλπο της Υτικής στη Μεσόγειο. Ο ποταμός έχει μήκος περίπου 450 χλμ. (280 μίλια). Είναι ο σημαντικότερος και μακρύτερος ποταμός της Τυνησίας και διαθέτει φράγματα σε διάφορες τοποθεσίες, όντας σημαντικός πάροχος ύδατος για τις καλλιέργειες σιταριού της χώρας. 

Ο Κόλπος της Υτικής σχηματίστηκε κατά τη μεταπαγετωνική υπέρβαση πριν από περίπου 6.000 χρόνια. Με την πάροδο του χρόνου, οι ιζηματογενείς εναποθέσεις από τον ποταμό Μετζερντά κάλυψαν σταδιακά το βόρειο τμήμα του κόλπου. Η διαδοχή των γεγονότων κατά τους ιστορικούς χρόνους έχει συναχθεί από αρχαία έγγραφα και αρχαιολογικά στοιχεία. 

Μετά την τελευταία μεγάλη πλημμύρα το 1973, ο Μετζερντά άλλαξε, για άλλη μια φορά, την πορεία του. Πλέον ρέει μέσα από ένα κανάλι που είχε αρχικά διανοιχθεί για να διοχετεύσει τα ύδατα της υπερχείλισης που προκλήθηκαν από τις πλημμύρες. 

## Ιστορία
Ιστορικά, ο Μετζερντά είναι ο κρίσιμος δίαυλος της Τυνησίας που παρέχει νερό στις εγκαταστάσεις εφοδιασμού της χώρας και είναι επίσης ζωτικής σημασίας για τους ανθρώπους που κατοικούν κοντά του. Το νερό από τον Μετζερντά χρησιμοποιείται για άρδευση και είναι ζωτικής σημασίας για τη γεωργία της περιοχής. 

Ένας εξαιρετικά στρατηγικής σημασίας ποταμός της Βόρειας Αφρικής, είχε γίνει αντικείμενο μάχων και επικοίστηκε πολλές φορές στην ιστορία των Βέρβερων, Φοινίκων, Καρχηδονίων, Ρωμαίων, Βάνδαλων, Βυζαντινών, Αράβων και Οθωμανών. Αρκετές μεγάλες πόλεις, όπως η Υτική, η Καρχηδόνα, και τελικά η Τύνιδα ιδρύθηκαν πάνω ή κοντά στον ποταμό. Τα πρώην λιμάνια της Υτικής και του Γκαρ ελ-Μελ, ωστόσο, τελικά αποκόπηκαν από τα ανοιχτά λόγω προσχώσεων των λιμανιών τους.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Τυνησίας
Κατηγορία:Ποταμοί της Αλγερίας
Άλμα Ξάνθης

Το **Άλμα** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 300 μέτρων. Σύμφωνα με την απογραφή του 2011 έχει πληθυσμό 321 μόνιμων κατοίκων.

## Γενικά στοιχεία
Το Άλμα βρίσκεται στο κέντρο του πρώην νομού σε απόσταση 14 χλμ. Β.-ΒΑ. από την Ξάνθη και 4,5 χλμ. ΝΔ. από τη Σμίνθη (έδρα δήμου). Δίπλα και ανατολικά του χωριού περνάει ο ποταμός Κόσυνθος και η ΕΟ Ξάνθης - Εχίνου, ενώ νότια η ΕΟ Δράμας - Ξάνθης. Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής) και παλιότερα αναφερόταν με την ονομασία *Eγκίν Aλάν* να ανήκει (1878 έως 1912) στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης*.* Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μύκης. Μέχρι το 1997 υπαγόταν στην επαρχία Ξάνθης και κατόπιν υπήχθη στον δήμο Μύκης, όπου ανήκει μέχρι σήμερα ως οικισμός της δημοτικής ενότητας Μύκης (Σχέδιο Καλλικράτης).

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
38 North

Το ***38 North*** είναι ιστότοπος αφιερωμένος στην ανάλυση που αφορά τη Βόρεια Κορέα. Το όνομα του ιστοτόπου αναφέρεται στον 38ο παράλληλο βόρεια ο οποίος περνάει δια μέσου της κορεατικής χερσονήσου και ο οποίος, με τον πόλεμο της Κορέας, διαίρεσε τη Βόρεια και τη Νότια Κορέα. Προηγουμένως ήταν πρόγραμμα του Ινστιτούτου ΗΠΑ-Κορέας στη Σχολή Προηγμένων Διεθνών Σπουδών Πολ Χ. Νίτσε του Πανεπιστημίου Τζονς Χόπκινς, τώρα πλέον στεγάζεται στο Stimson Center και διοικείται από τον πρώην αξιωματούχο του Υπουργείου Εξωτερικών των ΗΠΑ Τζόελ Σ. Ουίτ (Joel S. Wit) και την αρχισυντάκτρια Τζένη Τάουν (Jenny Town). Σημαντικοί συντελεστές περιλαμβάνουν τον πυρηνικό επιστήμονα Ζίγκφριντ Χέκερ (Sigfried Hecker), την Πρώην Διευθύντρια Γραφείου της Πιονγιάνγκ του Associated Press Τζιν Χ. Λι (Jean H. Lee), τον εμπειρογνώμονα στον τομέα της κυβερνοασφάλειας Τζέιμς Άντριου Λιούις (James Andrew Lewis), και τον ιδρυτή του ιστολογίου North Korea Tech Μάρτυν Γουίλιαμς (Martyn Williams).

## Παραπομπές


## Εξωτερικοί σύνδεσμοι
* 

Κατηγορία:Ιστότοποι
Κορυφή Ξάνθης

*Για συνώνυμους οικισμούς στην Ελλάδα δείτε το λήμμα: [[Κορυφή]]* 

Η **Κορυφή** είναι ορεινό χωριό της Θράκης στην Περιφερειακή Ενότητα Ξάνθης σε υψόμετρο 545 μέτρα, το οποίο βρίσκεται στο κέντρο του πρώην νομού σε απόσταση 21 χλμ. Β. από την Ξάνθη και 8 χλμ. ΒΑ. από τη Σμίνθη (έδρα δήμου). Είναι κτισμένο στις βόρειες πλαγιές του όρους Μελέτιος και στα βόρεια του χωριού περνάει ο ποταμός Κόσυνθος. Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής). Ως ξεχωριστός οικισμός αναφέρεται επίσημα, μετά την απελευθέρωση, το 1981 να απογράφεται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 10 κατοίκους.

## Σημείωση
Στον δήμο Μύκης και την κοινότητα Σατρών υπήρχε ο ομώνυμος οικισμός Κορυφή (παλιότερα Tσούκκα - *Cuka*)  που καταργήθηκε το 1981 και προσαρτήθηκε στο Πολύσκιο.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Μιχάλης Λεμός

Ο **Μιχαήλ Κωνσταντίνος Λεμός** (γεν. τον Μάιο του 1955) είναι Έλληνας εφοπλιστής που ζει στο Λονδίνο. Είναι ιδιοκτήτης της ναυτιλιακής επιχείρησης CM Lemos, την οποία κληροδότησε από τον πατέρα του Κωνσταντίνο. 

Ο Μιχαήλ Λεμός γεννήθηκε στις 30 Μαΐου 1955 στις Οινούσσες.

Ο Λεμός και οι δύο αδερφές του κληρονόμησαν μια περιουσία ύψους 1.1 δισεκατομμυρίων λιρών από τον πατέρα τους. Σύμφωνα με τον Κατάλογο Πλουσίων της Sunday Times για το 2014, η καθαρή αξία της περιουσίας του Μιχαήλ Λεμού ανέρχεται στις 605 εκατομμύρια λίρες.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για μία θητεία.

## Δείτε επίσης

* Οικογένεια Λεμού

## Παραπομπές


Κατηγορία:Έλληνες εφοπλιστές
Κότινο Ξάνθης

Το **Κότινο** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 440 μέτρα.

## Γεωγραφία - Ιστορία
Το Κότινο βρίσκεται στο κέντρο του πρώην νομού σε απόσταση 15 χλμ. Β. από την Ξάνθη και 4 χλμ. Ν. από τη Σμίνθη (έδρα δήμου). Είναι κτισμένο στις δυτικούς πρόποδες του όρους Μελέτιος ενώ στα δυτικά του χωριού περνάει ο ποταμός Κόσυνθος και η ΕΟ Ξάνθης - Εχίνου. Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής) και παλιότερα αναφερόταν με την ονομασία *Kοτσίνα* (πομάκικα) να ανήκει (1878 έως 1912) στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης. Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 80 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Αλ Σάαμπ ΚΣΚ

H **Αλ Σάαμπ ΚΣΚ** (*Al-Shaab Cultural & Sports Club*, ) ήταν ένας πολυ-αθλητικός σύλλογος με έδρα τη Σάρτζα στα Ηνωμένα Αραβικά Εμιράτα. Ο σύλλογος συγχωνεύτηκε με την Σάρτζα ΣΚ το 2017. 

## Επιτεύγματα

* **[[Πρώτη Κατηγορία Ποδοσφαίρου ΗΑΕ|Πρώτη Κατηγορία ΗΑΕ]]: 2** 

: 1992–93, 1997–98 

* **[[Κύπελλο ΗΑΕ (ποδόσφαιρο ανδρών)|Κύπελλο ΗΑΕ]]: 1** 

: 1993 

* **[[Σούπερ Καπ ΗΑΕ]]: 1** 

: 1993 

## Παραπομπές


## Εξωτερικοί σύνδεσμοι
* Επίσημος ιστότοπος  (αραβικά)

Κατηγορία:Ποδοσφαιρικές ομάδες Ηνωμένων Αραβικών Εμιράτων
Κατηγορία:Ιδρύσεις ποδοσφαιρικών ομάδων το 1974
Ντονατέλα Βερσάτσε

Η **Ντονατέλα Φραντσέσκα Βερσάτσε** (ιταλικά: *Donatella Francesca Versace*, 2 Μαΐου 1955) είναι Ιταλίδα σχεδιάστρια μόδας και επιχειρηματίας. Είναι διευθύνων σύμβουλος του οίκου Versace και αδελφή του σχεδιαστή μόδας και ιδρυτή του οίκου, Τζιάνι Βερσάτσε (1946-1997).

## Ζωή και καριέρα
Η Ντονατέλα Βερσάτσε γεννήθηκε στο Ρέτζο Καλάμπρια της Ιταλίας. Ο πατέρας της, Αντόνιο, ήταν πωλητής και η μητέρα της, Φραντσέσκα, ήταν μοδίστρα.

## Παραπομπές

Κατηγορία:Ιταλοί σχεδιαστές μόδας
Κόπα Λιμπερταδόρες 2009

Το **Κόπα Λιμπερταδόρες 2009** (επίσημα **2009 Copa Santander Libertadores de América**) ήταν η 50η διοργάνωση Κόπα Λιμπερταδόρες, Νικήτρια της διοργάνωσης ήταν η Εστουδιάντες ντε Λα Πλάτα, η οποία κατέκτησε το 4ο τίτλο της και τον πρώτο μετά από 39 χρόνια. Η διοργάνωση ξεκίνησε στις 27 Ιανουαρίου και ολοκληρώθηκε στις 15 Ιουλίου 2009.

## Πρώτη φάση

## Δεύτερη φάση

### Όμιλος Α

### Όμιλος Β

### Όμιλος Γ

### Όμιλος Δ

### Όμιλος Ε

### Όμιλος ΣΤ'

### Όμιλος Ζ'

### Όμιλος Η'

## Φάση νοκ-άουτ

### Φάση των 16

### Προημιτελικά

### Ημιτελικά

### Τελικός




## Καλύτεροι σκόρερ

## Εξωτερικοί σύνδεσμοι
Το Κόπα Λιμπερταδόρες 1996 σύμφωνα με το αρχείο της ιστοσελίδας RSSSF (Rec.Sport.Soccer Statistics Foundation)
Κατηγορία:Κόπα Λιμπερταδόρες
Κατηγορία:Ποδόσφαιρο το 2009
Σεμπχά ελ Μελάχ

Η **Σεμπχά ελ Μελάχ**, γνωστή και ως **Σεμπχέλ ελ Μελάχ** ή **Σεμπχέτ ελ Μελάχ**, είναι ενδορεϊκή αλμυρή λίμνη στην επαρχία Μπεσάρ της νοτιοδυτικής Αλγερίας. Ο ποταμός Ουέντ Σαουρά εισρέει στη λίμνη. 

Η λίμνη βρίσκεται κοντά στο Κερζάζ, περίπου 120 χλμ. (75 μίλια) νοτιοανατολικά του Μπενί Αμπές. 

## Γεωγραφία
Η Σεμπχά ελ Μελάχ είναι αλμυρή λίμνη που έχει σχηματιστεί σε λεκάνη στην επαρχία Μπεσάρ στη νοτιοδυτική Αλγερία, στα νότια της οροσειράς του Άτλαντα. Η βραχώδης κορυφογραμμή της οροσειράς Ουγκαρτά βρίσκεται στα δυτικά και οι αμμόλοφοι του Γκραν Εργκ Οξιντεντάλ στα ανατολικά. Η Σεμπχά λαμβάνει ετήσιο υετό περίπου 20 χιλιοστών (6 ίντσες), ποσότητα πολύ λιγότερη από ότι στον Σαχαριανό Άτλαντα στα βόρεια (150 χιλιοστά/6 ίντσες). Η λίμνη τροφοδοτείται από τον εποχιακό ποταμό Ουέντ Σαουρά αλλά το μεγαλύτερο μέρος του χρόνου ο όγκος του νερού που εξατμίζεται από την επιφάνεια υπερβαίνει τον όγκο του νερού που εισρέει και έτσι σχηματίζεται μια κρούστα αλατιού. Η λεκάνη δεν έχει εκροή και επειδή η πηγή του νερού είναι ηπειρωτική και όχι θαλάσσια, η ποσότητα του αλατιού που εναποτίθεται είναι περιορισμένη. Υπάρχουν δύο υδάτινα σώματα, το ανώτερο το οποίο έχει μορφή λίμνης, με μέτριο βαθμό αλατότητας και μεγάλης βιοποικιλότητας χλωρίδα και πανίδα, και το χαμηλότερο, μία σαμπχά ή αλμυρή λίμνη, με υψηλότερη αλατότητα, περιθώρια με κρούστα αλατιού και ελάχιστη βλάστηση. 

Ο πυθμένας της σαμπχά, ο οποίος είναι συνήθως στεγνός και καλύπτεται με κρούστα αλατιού, ως επί το πλείστον σχηματίζεται από αλίτη. Περιοδικά, οι έντονες βροχές προκαλούν πλημμύρες στον Σαουρά και το νερό ρέει στη σαμπχά. Τα ολικά διαλυμένα στερεά αυξάνονται καθώς ο φλοιός διαλύεται μερικώς και λαμβάνει χώρα εξάτμιση. Μερική ποσότητα νερού διεισδύει στο αργιλώδες έδαφος σχηματίζοντας ένα αδιαπέραστο στρώμα κάτω από το οποίο βρίσκεται υπόγειος υδροφορέας, κορεσμένος όσον αφορά το χλωριούχο νάτριο. Πραγματοποιείται εξάτμιση του νερού στη λίμνη, και μετά από μερικούς μήνες, η σαμπχά στεγνώνει και σχηματίζεται μια νέα κρούστα. 

## Οικολογία
Η Σεμπχά ελ Μελάχ έχει οριστεί ως υγροβιότοπος Ραμσάρ από το 2004. Η περιοχή του υδροβιότοπου Ραμσάρ καλύπτει 18.947 εκτάρια, τα εδάφη είναι υφάλμυρα και η βλάστηση αραιά. Στη στεριά υπάρχουν συστάδες αλμυρικιών και διάφορα είδη σπερματόφυτων. Ορισμένες γεωργικές δραστηριότητες πραγματοποιούνται στην περιοχή, συμπεριλαμβανομένης της καλλιέργειας χουρμαδιών. Αρκετά είδη ερπετών και αμφιβίων διαβιούν στην περιοχή, καθώς και καρκινοειδή, ψάρια και μικρά θηλαστικά, και η τοποθεσία είναι διεθνούς σημασίας λόγω των υδρόβιων πουλιών που αναπαράγουν και μεγαλώνουν τους νεοσσούς τους. Οι λίμνες είναι ιδιαίτερα παραγωγικές λόγω των υψηλών θερμοκρασιών. Περισσότερο από το 1% των παγκόσμιων πληθυσμών της καστανόπαπιας (*Tadorna ferruginea*) και της βαλτόπαπιας (*Aythya nyroca*) αναπαράγονται στη Σεμπχά ελ Μελάχ.

## Παραπομπές


Κατηγορία:Λίμνες της Αλγερίας
Κουτσομύτης Ξάνθης

Ο **Κουτσομύτης** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 337 μέτρα, το οποίο βρίσκεται σε απόσταση περίπου 7 χλμ. Ν. από την Σμίνθη (έδρα του δήμου) και 10 χλμ. Β. από την Ξάνθη. Πολιτισμικά συμπεριλαμβάνεται στα Πομακοχώρια της Ξάνθης (όπως και όλα της περιοχής) και αναφέρεται  στα πομάκικα ως *Λεζάτσκο*, ενώ επίσημα για πρώτη φορά απογράφεται το 1961 στην τότε κοινότητα Μύκης. Σύμφωνα με το Σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει ως πληθυσμό 145  κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Ροθίλδη

Η **Ροθίλδη** (871 - 929) πριγκίπισσα της Γαλλίας από την Δυναστεία των Καρολιδών ήταν κόρη του βασιλιά της Δυτικής Φραγκίας Καρόλου Β΄ του Φαλακρού με τη δεύτερη σύζυγό του Ριχίλδη των Αρδεννών, αδελφή του Μπόζο της Προβηγκίας. Η Ροθίλδη παντρεύτηκε τον Ρογήρο, κόμη του Μάιν με τον οποίο απέκτησε: 

* Ούγος Α΄, κόμης του Μάιν.
* Ιουδήθ, παντρεύτηκε στον πρώτο του γάμο τον Ούγο τον Μέγα, δούκα τον Δυτικών Φράγκων και Κόμη των Παρισίων.

## Παραπομπές


## Πηγές
*K.S.B. Keats-Rohan, 'Two Studies in North French Prosopography', Journal of Medieval History, Vol. 20 (1994)
*Pierre Riche, The Carolingians: The Family who forged Europe, transl. Michael Idomir Allen (University of Pennsylvania Press, 1983)

## Εξωτερικοί σύνδεσμοι
*Καρολίδες βασιλείς

Κατηγορία:Δυναστεία των Καρολιδών
Κατηγορία:Κόμισσες του Μαιν